**Årsmelding 2021 for diakonien i Stathelle, Bamle og Herre menigheter. Godkjent i diakoniutvalget 17.1. 2022. Godkjent.**

**Året 2021 ble også et annerledes år med:** Lockdown, kohorter, sprit, avlysninger og korona. Avstand og munnbind har vært; og er en del av året 2021 og fortsetter i 2022. Men det er også oppfinnsomhet, telefonbesøk, samtaler, blomsterhilsener, matgaver og mye mye mere. Oppfinnsomheten her fortsatt stor, når vi har sett på mulighetsrommet vårt, og ikke alle begrensningene som koronan har skapt og skaper. Kjærlighet i ord og handling ligger til grunn for engasjementet for diakonien. Det har gjort at man har tenkt nytt om hvordan vi har kunnet utføre mange oppgaver. Gå tur sammen ble en måte å besøke noen på. Godt for kropp og sinn.

**Diakoniutvalget i perioden 2019- 2023** for Bamble, Herre og Stathelle består av: Leder: Liv Aslaug Gjerstad, Nestleder: Torunn Dahl Finmark, Kristin Rise Nøstdal, Bjørg R. Dahl og Inger Marie Kastet, Unni Haugland Bamle og Reidun Fadum Hvale. Kasserer er Bjørg Synøve Dahl.

**Bemanning:** Ansatte i 2021: diakonmedarbeider Unni Haugland Bamle i kirkene: Bamble, Herre og Stathelle sogn. Det er en 40% stilling. Soknediakon Reidun Fadum Hvale i kirkene: Bamble, Stathelle, Herre og Langesund sogn. Det er en 75% stilling hvor 15% av stillingen er spesielt mot barn og unge i menighetene Herre, Stathelle og Bamble.

**Visjon:** Diakoniutvalget har hele Bamble som sitt virkeområde. Vi ønsker å respektere ethvert menneske, anerkjenne deres verdi og bidra til at de blir sett og får hjelp med livets små og store problemer. Det gjelder for mennesker i alle aldre uavhengig av tro, livssyn og kulturbakgrunn. Hovedvekten på arbeidet skal legges på marginaliserte grupper som kan ha rusproblemer, fattige, psykisk, fysiske syke, ellers mennesker i sårbare situasjoner.

**Diakoniplan** for Bamble, Herre og Stathelle ble vedtatt i 2019, og er gjeldende til 2023.

**Aktiviteter:** I 2021 har diakoniutvalget gjennomført fire møter. Det har også vært kontakt på mail. Nye arbeidsmuligheter har dukket opp, som telefonbesøk noe det har blitt mange av dette året også. Oversikten over personer i menighetene, som vi utarbeidet tidligere har vært til god hjelp også i år.

Allehelgenssøndag i november ble markert i alle tre kirkene. Diakoniutvalget var deltakere, og vi engasjerte sangere.

I forbindelse med allehelgen ble det sendt ut invitasjoner til søndagens gt, og til sorgkvelder i hver menighet. Diakoniutvalget var arrangjør. Taler var Terje Tallseth Gundersen sammen med presten i de forskjellige menighetene. Vi engasjerte sangere og serverte et enkelt måltid. Det var lærerike kvelder, men det kom ikke så mange.

Diakonien åpnet kirken på Herre i forbindelse med et dødsfall.

Prosjektet «ung sorg» er et samarbeidsprosjek hvor de fleste av diakonene i Telemark er engasjert. Målet er å jobbe inn mot videregående skoler med et sorgtilbud. Det er Ole Hafell fra bispekontoret i Vestfold som har tatt initiativ til prosjektet. Diakonen i Bambe har vært på Modum til opplæring, og er med i gruppen som arbeider frem prosjektet i Telemark. Målet er å kunne tilby Bamble videregående skole et sorg tilbud fra 2022.

7. oktober invitert diakonien i alle kirkene i Bamble sammen til en markering av verdensdagen for Psykisk helse i Stathelle kirke. Målet var å sette fokus på «Livet under og etter pandemien». Taler var Knut Haldan Svendsen og det var musikk ved Tiljakoret.

Til jul ble det kjøpt blomster med en julehilsen til mennesker vi har kontakt med. Det ble gitt ut flere mat gavekort.

Det har blitt gjennomført ca. 417 besøk. Vi har sendt blomsterhilsen til noen jubilanter.

Diakonene sammen med to frivillige har en bønnegruppe som møtes jevnlig i Bamble.

Diakoniutvalget sammen med to frivillige deltok på Diakon konferansen 2021 i Skien Babtistkirke 23-24 september: «Med røtter i livet» Målet var å motivere, og samtidig takke de frivillige for engasjemente de har i menighetene våre. Det ble to lærerike og flotte dager.

Noen av de faste og planlagte aktivitetene ble avlyst: Påskelunch på Brotorget, pensjonistfest i juni, konserter mm.

Diakoniutvalget mottok en gave fra Bamble bygdekvinnelag på 20 000.- Gaven har gledet mange bamblinger, og gjort den utfordrende tiden litt lettere. Noe av det gaven har bidratt til er: det er gitt ut en del gavekort på mat. Noen som er alene har vi tatt med ut å delt et måltid sammen med. Vi har gitt ut en del blomster til de vi har hatt kontakt med.

**Samarbeid med Bamble kommune:** Det gode samarbeidet med Bamble kommune fortsetter. Samarbeid er forsterket i 2021 ved at vi sammen har fokus på retten til trosliv når man er på institusjoner. Kirken er på fem institusjoner og har andakt, samtaler og gudstjenester. Vi samarbeider også om ungdomsaktiviterter som vi ønsker å få til sammen.

**Deltakelse i kristne kulturarrangementer:** Julevandringer er et populært tilbud. I 2021 ble det gjennomført julevandringer over fire dager i alle kirkene våre. Bamble, Herre og Stathelle kirke.

Hvert år i mai og juni inviteres 7. trinn til kirkesafari i Bamble kirke. De tre dagene kommer elever fra hele Bamble for å lære mere om Bambles historie. Vi diakoner var med sammen med øvrig stab og flere frivillige.

**Nestekjærlighet:** Diakonene fortsetter å følge opp en del familier og enkeltpersoner. Flere har vi hatt kontakt med over en tid. De støttes med blant annet kjøring til lege, støtte til møte med offentlige kontorer, formidle økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon og drivkraft til å ta tak i egen livssituasjon. Gjennom året har det blitt gitt ut gavekort, mat, klær og ved til noen som trenger det.

Noen frivillige er besøkere. Det er potensiale for å utvide og bygge opp en aktiv besøkstjeneste, noe diakoniutvalget ønsker å arbeide videre med. y

En gruppe frivillige ønsker mere fokus på sjelesorg, og har tatt kontakt med diakon om å utvikle dette sammen. Planleggingen fortsetter i 2022.

Reidun startet på sjelesorgstudier høsten 2021. Det er et Norsk/svensk studie over 4 semester.

**Inkluderende fellesskap:** Organisten, frivillig, diakon og prestene i Bamble har jevnlig institusjons andakter, men i perioder var det stengt ned også i 2021. Flere ansatte i kirken dannet koret «Kor Ona» og dro på turne med andakter ute på institusjonene i kommunen. Det ble godt mottatt. I høytidene ble det gjennomført gudstjeneste med nattverd. Vi besøker fast Bamble Helsehus, Vest Bamble aldershjem, Herre Sentret, Stathellle Bofelleskap og Krogshavn.

Maria kapellet har tiligere hatt tilbud om andakter hver onsdag i juli og august. I år som i fjor ble det isteden invitert til «på kirkebakken» i Bamble. Det var et åpent tilbud på onsdagskveldene i sommere månedene med sang, andakt og en prat. Frivillige sammen med med ansatte arrangerte kveldene. Et tilbud som gledet flere.

Credo, Bamble kirkes ungdoms tilbud. Det er åpne ungdomskvelder annen hver fredag på menighetshuset i Bamble. I 2021 var det 11 Credokvelder med ca 15 til 30 ungdommer tilstede hver gang.

MR leder i Bamble, frivillige, trosopplærer, kappelan og diakonen er tilstede på kveldene. Credo har sitt eget styre.

På Herre gikk vi sammen med Bamble kommune og bedehuset om et tilbud til ungdommen en gang i måneden.

Tilrettelagt undervisning for konfirmantopplæringen i alle kirkene har diakonen ansvaret for.

I 2021 var det ingen som ønsket tilrettelagt undervisning.

**Simen:**

«Sammen i menigheten» er et tilbud til mennesker med utviklingshemmede i Bamble. «Simen» møtes annen hver onsdag fra 18 til 20 i Langesund kirke. En «Simen» kveld er slik: Spise og kose seg sammen, ha det moro sammen gjennom sang og musikk. Prate sammen og dele små og store gleder og problemer i hverdagen. Ta opp aktuelle temaer hvor deltagerne får slippe til med sine bidrag. Hver kveld avsluttes med lystenning, sang, andakt og bønn. Målet er at kirkene i Bamble sammen skal ha et tilbud til denne gruppen. Det drives av ansatte og fire frivillige. Organist Marit Rike har vært engasjert dette året. De har ansvaret for musikkprosjekt på Simen. Lønnsmidler til musikkledere ble dekket av midler fra Skagerak sparebank og diakonmidler hos biskopen. Rune Rasmussen er spesialprest for inkluderende kirkeliv, Agder- og Telemark bispedømme og er med som leder på Simen. Musikkprosjektet er et samarbeid med foreldregruppen NFU Bamble lokallag. De har søkt og mottatt midler til instrumenter, transport og mat fra Stiftelsen Dagsrudheimen.Målet for prosjektet er å:

* Bidra til at utviklingshemmede kan oppleve gleden med musikk i felleskap med andre.
* Utvikle musikalsk glede og sine musikalske evner.
* Bruke musikk til å rekruttere og være en attraktiv klubb for yngre utviklingshemmede i kirken.

To medlemmer av Simen har opptrått på flere arenaer. Simen har deltatt på Hel gt på Stathelle.

Juleavslutning for alle ledere og frivillig var i Stathelle kirke.

Simen har i mange år hatt et misjonsprosjekt i Moldovia. Det kan nå drives av lokale krefter. Simen er ute av dette arbeide.

Simen har jobbet for å kunne finne et nytt misjonsprosjekt, og har i samarbeid med NMS startet et inkluderingsarbeid /misjons arbeid i Estland.

**Frivillige:** Diakonien er så heldige å samarbeidet med ca 40 frivillige i 2021. Frivillige er viktige for arbeide i menighetene og vi inviterte til ledersamlinger, deltakelse på diakomnikonferansen og til fester for frivillige.

**Vern om skaperverket:** Det er et tema menighetenekan ha mere bevissthet. Se FNs bærekraftmål under.

**Kamp for rettferdighet:** Det er konfirmantene som er med på innsamlingen.

**FN s bærekraft mål**:

Verden, kirken og diakonien sammen med flere vil fremover arbeide for å nå målene om en mere rettferdig verden. Kirken har gitt ut materiale om bærekraftmålene. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>

Hvordan lese om bærekrafts målene i lys av kristen tro? I boken kan vi la oss inspirere til å «se–bedømme–handle». Vi kan alle bidra med noe, og sammen er vi sterkere.

Bærekrafts målene bør være med i bevisstheten og planleggingen for menighetene. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her.